แก๊งยานรกโหด ฆ่าปิดปาก บุกยิงหนุ่มโลตัส
ลูกซองตามถล่มถึงหน้าบ้าน โทรบอกแม่ก่อนจะพบจุดจบ มีเรื่องกับเอเย่นต์-จะแจ้งตร.,จ่อยิงปลิดชีพหนุ่มโลตัสดับสยองหน้าตึก แถวห้องเช่ากลางเมืองพัทยา คาดฝีมือแก๊งค้ายานรกฆ่าปิดปาก แม่เหยื่อกระสุนเผยลูกชายมีเรื่องวิวาทกับเอเย่นต์ยาเสพติดและจะนำเรื่องไปบอกตำรวจก่อนพบจุดจบขี่รถ จยย.กลับมาถึงหน้าตึกแถวถูกคู่กรณี 4 คน ขี่รถ จยย.ตามมาพูดคุยเจรจา ผู้ตายพยายามวิ่งหนีแต่ไม่รอดถูกอีกฝ่ายชักปืนลูกซองยิงใส่ด้านหลังกระสุนตัดขั้วหัวใจล้มทรุดคาที่ก่อนพากันหลบหนีไป ตำรวจเช็กภาพวงจรปิดพอรู้เบาะแสแก๊งโหดเร่งตามล่าตัวด่วน,แก๊งยานรกสวมบทโหดจ่อยิงทิ้งฆ่าปิดปากหนุ่มโลตัสเปิดเผยเมื่อเวลา 23.30 น. วันที่ 21 มี.ค. ร.ต.ท.ยม พรมศาสตร์ พงส.สภ.เมืองพัทยา อ.บางละมุง จ.ชลบุรี ได้รับแจ้งเหตุคนถูกยิงตายในซอยเฉลิมพระเกียรติ 21 ถนนพัทยากลางสายสาม หมู่ 9 ต.หนองปรือ จึงรายงานให้ พ.ต.อ.สุขทัศน์ พุ่มพันธุ์ม่วง ผกก. นำกำลังฝ่ายสืบสวน พร้อมหน่วยกู้ภัยสว่างบริบูรณ์เมืองพัทยา ไปตรวจสอบ,ที่เกิดเหตุอยู่บริเวณหน้าตึกแถวเลขที่ 60/104 ชั้นล่างเปิดเป็นร้านเสริมสวย ชั้นบนดัดแปลงเป็นห้องเช่า มีชาวบ้านพากันมามุงดูจำนวนมาก บนพื้นทางเท้าหน้าร้านพบศพนายวัชราวิทย์ ปทุมรัตน์ อายุ 31 ปี พักอยู่ห้องเช่าบนตึกแถวดังกล่าว สภาพศพนอนหงายจมกองเลือด มีบาดแผลถูกยิงด้วยปืนลูกซองเข้าที่แผ่นหลังด้านซ้าย 1 นัด กระสุนตัดขั้ว หัวใจทะลุหน้าอกซ้าย,ร.ต.ท.ยม พรมศาสตร์ พงส.เจ้าของคดีเผยว่า นายวัชราวิทย์ ผู้ตายทำงานเป็นพนักงานห้างสรรพสินค้าเทสโก้โลตัส สาขาพัทยาใต้ จากการตรวจสอบประวัติไม่เคยพัวพันกับยาเสพติด เบื้องต้นสอบปากคำนางประภารินทร์ ปทุมรัตน์ อายุ 58 ปี แม่ผู้ตายให้การว่า ก่อนเกิดเหตุช่วงหัวค่ำลูกชายโทรศัพท์มาบอกว่านั่งดื่มสุรากับเพื่อนอยู่บริเวณ รพ.กรุงเทพ-พัทยา แล้วมีเรื่องกับกลุ่มเอเย่นต์ค้ายาเสพติด อยากจะนำเรื่องไปบอกตำรวจจะทำอย่างไรดี ตนเป็นห่วงลูก จึงให้นายวิชวิชิดพร ชุมนุม อายุ 56 ปี สามีและเป็นพ่อเลี้ยงผู้ตายไปรับกลับห้องเช่า แต่พอมาถึงลูกชายกลับขี่รถ จยย.ออกไปข้างนอกอีกครั้ง โดยไม่ได้บอกว่าไปไหน จนกระทั่งกลับมาถึงหน้าตึกแถวห้องเช่าแล้วถูกยิงเสียชีวิต,ต่อมา พ.ต.อ.สุขทัศน์ พุ่มพันธุ์ม่วง ผกก.สภ.เมืองพัทยา สั่งการให้ฝ่ายสืบสวนตรวจสอบภาพจากกล้องวงจรปิดที่ติดตั้งอยู่หน้าตึกแถวฝั่งตรงข้ามจุดเกิดเหตุพบว่า หลังจากผู้ตายขี่รถ จยย.กลับมาจอดหน้าตึกแถว ได้มีกลุ่มคนร้าย 4 คน ขี่รถ จยย. 2 คัน มาจอดบริเวณใกล้เคียง แล้วลงไปยืนพูดคุยกับผู้ตายได้สักพัก จากนั้นผู้ตายเหมือนกับพยายามวิ่งหนีแต่ถูกหนึ่งในคนร้ายชักปืนยิงใส่เข้ากลางหลังจนเสียชีวิตคาที่ ก่อนพากันขี่รถหลบหนีไปทางถนนพัทยาสายสาม จากการประมวลเหตุการณ์คาดว่าผู้ตายไปมีเรื่องวิวาทจากที่อื่นแล้วคู่กรณีตามมาที่เกิดเหตุ ส่วนสาเหตุน่าจะมาจากกลุ่มคนร้ายเป็นแก๊งยาเสพติดกลัวว่าผู้ตายจะนำเรื่องไปบอกตำรวจจึงลงมือฆ่าปิดปาก ล่าสุด ตำรวจพอทราบเบาะแสกลุ่มผู้ก่อเหตุแล้ว จะได้รวบรวมพยานหลักฐานขออนุมัติศาลออกหมายจับตามล่าตัวมาดำเนินคดีต่อไป
จ่อยิงปลิดชีพหนุ่มโลตัสดับสยองหน้าตึก แถวห้องเช่ากลางเมืองพัทยา คาดฝีมือแก๊งค้ายานรกฆ่าปิดปาก แม่เหยื่อกระสุนเผยลูกชายมีเรื่องวิวาทกับเอเย่นต์ยาเสพติดและจะนำเรื่องไปบอกตำรวจก่อนพบจุดจบขี่รถ จยย.กลับมาถึงหน้าตึกแถวถูกคู่กรณี 
ข่าวหน้า1,แก๊งค้ายาบ้า,ฆ่าปิดปาก,บางละมุง,ชลบุรี,วัชราวิทย์ ปทุมรัตน์,เอเย่นต์ยาเสพติด,กล้องวงจรปิด